नगर निगम हर साल शिक्षक दिवस पर समारोह के लिए 2 से 2.50 लाख रुपए खर्च करता है। लेकिन शिक्षक चयन को लेकर होने वाली राजनीतिक खींचतान व मनमानी के चलते ये कार्यक्रम अब अपनी पहचान खोने लगा है। हालांकि इस बार निगम प्रशासन ने शिक्षा विभाग के जरिए नाम बुलवाए थे, लेकिन कार्यक्रम में लोगों की न के बराबर उपस्थिति ने व्यवस्था पर प्रश्न चिह्न लगा दिए हैं। समारोह को शिक्षाविद् दिवाकर नातू, महापौर, निगमायुक्त आदि ने संबोधित किया। आभार शिक्षा समिति प्रभारी नीलू रानी खत्री ने माना।